المهم ان الحريم واقصد ناااااقصات العقل يحسبون ان الزوج اذا غرق بالديون عشان ينفذ لهم متطلباتهم انهم بيغنمون فيه مايدرون انه يبتسم ومن داخله يقول الله يلعن ابو فكره جتني للعرس وانا صايم وبعضهم مساكين من كثر ما يطفح في حلق الحرمه تضن انه بيسمنها عشان يعبيها بكياس .
فيه راعي محل جاته حرمه ولا شرت وقالها لك زمان ماشريتي منا يا الشيخه قالت له ابشررررر بس خل زوجي يستلم الراتب (( بتجاملينه من حلال ابوووك يا درام )) وتشوف هالمسكين اللي يحسب ان الحرمه جالسه تفكر فيه مايدري انها تفكر وش تشتري لاراحت السوق تلقاه المسكين يمسح في وجهه بلاط الشغل من الكرف اللي يجيه عشان بالاخير تجي بنت ابوها ودلوعة امها وتفصخ وجهه الباقي على عتب اسواق الفيصليه (( انا اعتبر الرجال صنفين صنف تحس انه رجال معهاوصنف تحس انه مع الاسف )) وربي ثم وربي اني ماقول هالحكي ابغا الرجال اتحامل على حريمهم ((ايه صفقني)) لكن انا اقصد انه لازم يدرك حقيقة ان الحرمه عطيتها الف ريال ومية الف ريال وربي انه سيان عندها في غلاك وفي طريقة صرفها مثل الحوت اللي لاطعمته السمكه الصغيره نفخ بالمويه للسما ولا اطعمته سمكه كبيره نفخ نفس النفخه يروح السمك ويجي والبطن واحد
وعلى فكره انا ماوجه كل اللوم للحرمه لنها بعد في معظم الاحيان مالها ذنب الذنب والله ذنب الدلوخ اللي وده احيانا يسرق ويتسلف عشان يكب في حضنها يحسب بهالطريقه بيملك قلبها لكن كلمة في اذنك يا رجال البيت تتخيل انك لو صرفت فوق طاقتك ومشيت ورا رغبات زوجتك بترضيها؟ ولو انك قلت لها لا منيب معطيك وخاصه انك تدري انه ماهوب ضروري وفوق طاقتك بتوقف عنك البزران ؟ ولا بتطلع من بيتك؟ اقول ورا ماتنثبر ثبرك الله وتصرف على قدك دامك منتب كفو رضوتها كل اشوي ؟؟
يقولي واحد من اصحاب الفضل في نجاح محلات الملابس والنعل ان زوجته تشتري كل شهر خمس جزم وسبع فساتين (( طيب الجزم وقلنا ساعه تلبسها وساعه تذكرك بمواعيدها على خشتك لا نسيت بس الفساتين وش لزومه سبعه؟)) اصحو وجع وربي يا سعادة الحرمه مارتبط باي شكل من الاشكال في الماده غبي اللي يحسب ان الماده هي اساس اسعاد الزوجه وربي يا كلمة تقولها لها وانت مخلصها تسوا عندها كنوز الارض ويا عمل رجولي حقيقي في داخل بيتك ومتابعة شؤن اولادك وخلق الاحساس انك قريب منهاومن بيتك يسوا عندها خمس ساعات تسوق بكردت كارد مفتوح في وسط اسواق دعيدع جنيف بشمال الحسا
رفيع الشان